મુંબઈ: મુંબઈની એક અદાલતે શીના બોરા હત્યા કેસમાં મીડિયા માંધાતા પીટર મુખર્જીની સીબીઆઈ કસ્ટડી આગામી ૩૦મી નવેમ્બર સુધી લંબાવી હતી. આ હત્યા પાછળનો ઈરાદો નાણાંકીય વ્યવહારો હોઈ શકે તેવું પૂરવાર કરવા માટે પોતાની પાસે પૂરતા દસ્તાવેજો હોવાની સીબીઆઈએ અદાલત સમક્ષ કરેલી રજૂઆત બાદ મુખર્જીની કસ્ટડી લંબાવવામાં આવી હતી. મુખર્જીની કસ્ટડી લંબાવવા માટે સીબીઆઈ તરફથી દલીલો કરતાં એડિશનલ સોલીસીટર જનરલ અનિલ સિંઘે કોર્ટને જણાવ્યું હતું કે ઈન્દ્રાણી અને પીટરે વર્ષ ૨૦૦૬-૦૭ વચ્ચે ઘણી કંપનીઓ ઉભી કરી હતી અને રૃ.૯૦૦ કરોડનું રોકાણ કર્યું હતું.